Diari Oficial de la Generalitat Valenciana


Sumari del DOGV 8387, del 20-09-2018 (2018/8625)

Extracte de la Resolució de 6 de setembre de 2018, del director general de l'Institut Valencià de la Joventut (IVAJ), per la qual es convoca el premi #Noemtoqueselwhatsapp 2018.
---------------------------------------------------------------------------------------------------------------------------------------------------------------------------------

### Dades del document

Número de DOGV
:   8387

Data del DOGV
:   20-09-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/8625


Data del document
:   06-09-2018

Organisme emissor
:   Institut Valencià de la Joventut

Tipus de document
:   Extracte

Anàlisi jurídica

 Descriptors 

:   * distinció honorífica

Extracte de la Resolució de 6 de setembre de 2018, del director general de l'Institut Valencià de la Joventut (IVAJ), per la qual es convoca el premi #Noemtoqueselwhatsapp 2018. [2018/8625]  
BDNS (identif.): 415371.  
De conformitat amb el que preveuen els articles 18.2 i 20.8.a) de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de Dades Nacional de Subvencions:  
http://www.pap.minhap.gob.es/bdnstrans  
  
Primer. Participants  
- Associacions juvenils inscrites en el cens d'Associacions Juvenils i Entitats Prestadores de Serveis a la Joventut en la Comunitat Valenciana.  
- Centres educatius de la Comunitat Valenciana.  
Els treballs hauran d'estar realitzats per tres joves, almenys, amb edats compreses entre els 12 i els 17 anys.  
  
Segon. Objecte  
Els premis pretenen reconéixer els projectes de diverses modalitats artístiques que tracten sobre la promoció de la igualtat, la convivència i el respecte entre sexes i la prevenció de la violència contra les dones.  
  
  
Tercer. Bases reguladores  
Mitjançant l'Ordre 2/2018, de 23 de febrer, de la Vicepresidència i Conselleria d'Igualtat i Polítiques Inclusives, per la qual s'estableixen les bases reguladores de la concessió dels premis de l'Institut Valencià de la Joventut (IVAJ) a la creació artística, científica i tècnica (DOGV 8245, 01.03.2018)  
  
Quart. Import  
Es concediran tres premis a cadascuna de les cinc modalitats artístiques establides (fotografia, vídeo, arts escèniques, música i arts plàstiques). La dotació econòmica de cada premi serà de 500 €.  
Els premis es finançaran amb càrrec a la línia d'ajudes SE000090 del pressupost de l'Institut Valencià de la Joventut per a 2018, amb un import global màxim de 7.500 euros.  
  
Cinqué. Termini de presentació de sol·licituds  
El termini de presentació de sol·licituds finalitzarà el 6 de novembre de 2018.  
  
Sisé. Altres dades  
La sol·licitud per a participar en aquesta convocatòria s'haurà d'emplenar en el model d'instància que figura en l'annex I de la resolució.  
La sol·licitud es presentarà, preferentment, en algun dels registres d'entrada de l'IVAJ, sense perjudici de les formes que preveu l'article 16.4 de la Llei 39/2015, d'1 d'octubre, del procediment administratiu comú de les administracions públiques.  
Aquesta convocatòria es realitza en règim de concurrència competitiva.  
  
València, 6 de setembre de 2018.- El director general de l'Institut Valencià de la Joventut: Jesús Martí Nadal.